[bookmark: _Hlk174610791]Konkurss „ Brīvprātīgā darba konsultatīvajā padomē iesaistāmo biedrību un nodibinājumu atlase” (turpmāk – konkurss).
Brīvprātīgā darba konsultatīvā padome ir padomdevēja institūcija, kuras mērķis ir veicināt sabiedrības pārstāvju līdzdalību brīvprātīgā darba politikas veidošanā un īstenošanā. Brīvprātīgā darba konsultatīvās padomes uzdevumi ir noteikt ikgadējos stratēģiskos darbības virzienus brīvprātīgā darba jomā, koordinēt iesaistīto pušu sadarbību, izstrādāt priekšlikumus brīvprātīgā darba politikas attīstībai un tās īstenošanai.
Lai nodrošinātu līdzsvarotu valsts pārvaldes un pilsoniskās sabiedrības iesaisti brīvprātīgā darba politikas veidošanā, Labklājības ministrija izsludina atklātu konkursu “Brīvprātīgā darba konsultatīvajā padomē iesaistāmo biedrību un nodibinājumu atlase” (turpmāk – konkurss). 
Konkursa mērķis ir atklātas procedūras ietvaros atlasīt astoņas biedrības un nodibinājumus dalībai Brīvprātīgā darba konsultatīvajā padomē (turpmāk – padome), kuri pēc atlases deleģē savu pārstāvi darbam padomē.
Pieteikties konkursam ir tiesības biedrību un nodibinājumu reģistrā reģistrētai biedrībai vai nodibinājumam (turpmāk – kandidāts), ja tas vienlaikus atbilst šādiem kritērijiem:
1) vismaz piecus gadus darbojas brīvprātīgā darba jomā, ko apliecina gada pārskatā norādītā informācija;
2) nav pasludināts par maksātnespējīgu, neatrodas likvidācijas stadijā un tās saimnieciskā darbība nav apturēta vai pārtraukta;
3) nav uzsākta tiesvedība par biedrības vai nodibinājuma darbības izbeigšanu, maksātnespēju vai bankrotu.
Pieteikšanās kārtība:
1) biedrība vai nodibinājums aizpilda pieteikumu konkursam;
[bookmark: _Hlk174609788]2) pieteikumu ar norādi konkursam “Brīvprātīgā darba konsultatīvajā padomē iesaistāmo biedrību un nodibinājumu atlase” jāiesniedz Labklājības ministrijā līdz 2026. gada 15. oktobrim (ieskaitot) vienā no šādiem veidiem:
- nosūtot uz ministrijas oficiālo elektronisko adresi (e-adresi);
- nosūtot elektroniski uz e-pastu: lm@lm.gov.lv, ja pieteikums ir parakstīts ar drošu elektronisko parakstu;
- ievietojot pieteikumu slēgtā aploksnē un personīgi to iesniedzot papīra formā ministrijā (adrese: Rīga, Skolas iela 28) darbdienās no plkst. 08:30 līdz 12:30 un no plkst. 13:00 līdz 16:00;
 - nosūtot pieteikumu pa pastu uz adresi: Labklājības ministrija, Skolas ielā 28, Rīgā, LV – 1331.
Padomes locekļu darbība padomē netiek apmaksāta.
Konkursa nolikums, pieteikuma veidlapa un papildu informācija par Brīvprātīgā darba konsultatīvās padomes darbību pieejama Labklājības ministrijas tīmekļvietnē: https://www.lm.gov.lv/lv/brivpratiga-darba-konsultativa-padome.
Jautājumus par konkursa nolikumu un dalību konkursā var saņemt, zvanot pa tālr. 20683994 vai rakstot uz e-pasta adresi: lm@lm.gov.lv.
